Bazkaria (Caillebotte)

Bazkaria (), Gustave Caillebotte (1848-1894) margolari frantsesaren mihise gaineko olio-pintura da, 1876an egina. 52 × 75 zm neurriak ditu. Gaur egun bildumagile partikular baten eskuetan dago.Marie Berhaut, Gustave Caillebotte : Catálogo razonado de pinturas y pasteles, 2. edizioa, Sophie Pietriren komentarioekin, Wildenstein Institute, 1994. 2020ko urtarrilan Frantziako Altxor nazionala izenpetu zuten.https://www.barnebys.fr/blog/deux-caillebotte-classes-tresors-nationaux

 Deskribapena 
Mihise honek Parisen Caillebotte familiako jantokiko bazkari baten eszena bat da; etxea, gaur desagertuta,  Parisko 77 Miromesnil-en zegoen.

Eszenan hiru pertsonaia daude:
 Artistaren ama, Martial Caillebotte andrea, jaiotzez Céleste Daufresne (1819-1878).
 Maître edo maiordomo emakumearen ondoan dago, janaria honi eskaintzen.
 René Cailbotte (1851-1876) artistaren anaia; eskuinean dago.

Eszena honek ematen duen inpresioa oso astuna da, jantokiaren dekorazio burgesa horrelakoa baita. Gela kaleko eraginetik ia kanpo dago, babestuta dago munduaren erasoetatik; horretarako leihoak partzialki estaliak daude. Mahaia ingeles moduan jarrita dago, hau da, mahai-zapirik gabe. Gela isilik dago, bakardade sentimendua eragiten du. 

Artistaren maisutasunak ikuslea angelu handi batean deskribatutako eszenan inplikatzen du. Lehen planoan plater huts bat dago, beharbada margolari berarena. Argia leihoetatik dator eta kristaletan islatzen da, pertsonaiak kontraargiz utzirik.

 Erreferentziak 

 Kanpo estekak 

Kategoria:Gustave Caillebotteren margolanak
Kategoria:1876ko margolanak
Kategoria:Frantziako margolanak
Kategoria:Inpresionismoko margolanak